1. **Na čo sa pripravuješ?**

Pripravujem sa na prvé sv. prijímanie.

1. **Ktorú sviatosť okrem Eucharistie ešte prijmeš?**

Okrem Eucharistie ešte prijmem sviatosť zmierenia (svätú spoveď, pokánie).

1. **Čo to znamená, že ideš na prvé sv. prijímanie?**

Prvýkrát prijmem Pána Ježiša do svojho srdca.

1. **Akým spôsobom prijmeš Pána Ježiša do svojho srdca?**

Prijmem ho pod spôsobom chleba a vína. To znamená, že vidím chlieb a víno, chutí to ako chlieb a víno, vonia to ako chlieb a víno, ale chlieb a víno to nie je, je to Telo a Krv Pána Ježiša. Pán Ježiš premenil chlieb a víno na svoje telo a krv.

1. **Kto tento zázrak spôsobuje?**

Tento zázrak spôsobuje Pán Ježiš, pretože je všemohúci.

1. **Prečo chcem ísť na sväté prijímanie?**

Na sväté prijímanie chcem ísť preto, lebo milujem Pána Ježiša a chcem žiť tak, aby som sa mu páčil. Chcem sa s Pánom Ježišom stretnúť. Som poslušný Pánu Ježišovi. On povedal: Kto je moje telo a pije moju krv, má večný život a ja ho vzkriesim v posledný deň.

1. **Kto je to Eucharistia?**

Eucharistia je živý Pán Ježiš prítomný pod spôsobom chleba a vína. Eucharistia sa nazýva aj Sviatosť oltárna alebo sväté prijímanie.

1. **Čo potrebujeme, aby „vznikla“ Eucharistia?**

Potrebujeme chlieb a víno, kňaza a slová premenenia (toto je moje telo, toto je moja krv).

1. **Kto je to Pán Ježiš?**

Pán Ježiš je druhá božská osoba, jednorodený Boží Syn, pravý Boh a pravý človek.

1. **Kto je to Panna Mária a sv. Jozef?**

Panna Mária je matka Pána Ježiša a sv. Jozef jeho pestún a ženích Panny Márie.

1. **Čo učil Pán Ježiš?**

Pán Ježiš učil o Nebeskom Otcovi. Učil, čo máme veriť a robiť, aby sme prišli do neba.

1. **Koľko osôb je v Bohu?**

V Bohu sú tri osoby: Otec, Syn a Duch Svätý.

1. **Kedy spomíname všetky tri osoby?**

Všetky tri osoby spomíname pri prežehnaní, modlitbe Sláva Otcu, krste a Vyznaní viery.

1. **Ako nazývame tri božské osoby spoločným menom?**

Tri božské osoby nazývame Najsvätejšia Trojica.

1. **Kto je Boh?**

Boh je Pán celého sveta a náš nebeský Otec.

1. **Aký je Boh?**

Boh je všadeprítomný (je všade), vševediaci (všetko vie), všemohúci (všetko môže), večný (nemá začiatok ani koniec), milosrdný (odpúšťa nám hriechy).

1. **Prečo Boha nevidíme?**

Boha nevidíme preto, lebo nemá telo, je čistý duch.

1. **Načo stvoril Boh ľudí?**

Boh stvoril ľudí nato, aby ho poznávali, ho milovali, mu slúžili a tak sa dostali do neba.

1. **Čo sa stáva pri krste?**

Pri krste sa z duše zmýva dedičný hriech a všetky ostatné hriechy. Stávame sa Božími deťmi a členmi Kristovej Cirkvi. Po krste môžeme prijať aj ostatné sviatosti.

1. **Čo je dedičný hriech?**

Je to hriech Adama a Evy, keď neposlúchli Pána Boha a jedli zo stromu, z ktorého im jesť zakázal. Máme ho všetci, keď sa narodíme (okrem Panny Márie).

1. **Koho prisľúbil Boh ľuďom po prvom hriechu?**

Boh po prvom hriechu prisľúbil ľuďom Vykupiteľa (Pána Ježiša).

1. **Čo sú sviatosti?**

Sviatosti sú viditeľné znaky neviditeľnej Božej milosti.

1. **Ako sa krstí?**

Kňaz leje vodu na hlavu a hovorí: „(Meno), ja ťa krstím v mene Otca, i Syna i Ducha Svätého.“

1. **Čo je Cirkev?**

Cirkev je veľká rodina pokrstených ľudí, ktorí veria v Ježiša Krista.

1. **Koho ustanovil Pán Ježiš za hlavu Cirkvi?**

Pán Ježiš ustanovil za hlavu Cirkvi apoštola Petra a jeho nástupcov, ktorých voláme pápež alebo Svätý Otec.

1. **Ako sa volá terajší pápež?**

Terajší pápež sa volá František.

1. **K čomu nás zaväzuje krst?**

Krst nás zaväzuje myslieť, hovoriť a konať ako Pán Ježiš.

1. **Čo sľúbime Bohu pri obnove krstných sľubov?**

Pri obnove krstných sľubov Bohu sľúbime, že budem v neho veriť, milovať ho a že sa budem chrániť zlého ducha a všetkých jeho pokušení.

1. **Čo je to modlitba?**

Modlitba je rozhovor s Pánom Bohom.

1. **Ktorú modlitbu nás naučil Pán Ježiš?**

Pán Ježiš nás naučil modlitbu Otče náš.

1. **Ktorá modlitba je najlepšia?**

Najlepšia modlitba je svätá omša, lebo v nej sa Ježiš obetuje za nás.

1. **Z čoho sa skladá človek?**

Človek sa skladá z tela a duše.

1. **Aká je duša?**

Duša je neviditeľná a nesmrteľná, a tak sa podobá Bohu.

1. **Kto sa stará o pokrm pre dušu?**

O pokrm pre dušu sa stará Pán Ježiš.

1. **Načo potrebujeme Eucharistiu?**

Eucharistiu potrebujeme, aby sme získali večný život.

1. **Kedy Pán Ježiš ustanovil Eucharistiu?**

Pán Ježiš ustanovil Eucharistiu pri Poslednej večeri (na Zelený štvrtok).

1. **Ako ustanovil Pán Ježiš Eucharistiu?**

Pán Ježiš premenil chlieb na svoje Telo a víno na svoju Krv.

1. **Komu dal Pán Ježiš moc premieňať chlieb na svoje Telo a víno na svoju Krv?**

Pán Ježiš dal túto moc apoštolom, apoštoli ju odovzdali biskupom a biskupi kňazom.

1. **Prečo Pán Ježiš zomrel na kríži?**

Pán Ježiš zomrel na kríži, aby otvoril bránu do neba, dal nám večný život, zvíťazil nad hriechom a nás priviedol k Bohu – urobil nás opäť Božími priateľmi.

1. **Kedy Pán Ježiš zomrel?**

Pán Ježiš zomrel na Veľký piatok.

1. **Za ktoré hriechy trpel a zomrel Pán Ježiš?**

Pán Ježiš trpel a zomrel za hriechy všetkých ľudí, teda aj za moje.

1. **Čo sa stalo na tretí deň po smrti Pána Ježiša?**

Na tretí deň Pán Ježiš vstal z mŕtvych. Hrob zostal prázdny.

1. **Kde sa sprítomňuje obeta Pán Ježiša?**

Obeta Pána Ježiša sa sprítomňuje na oltári pri každej svätej omši.

1. **Prečo je obeta na kríži a obeta na oltári tá istá?**

Je to tá istá obeta, lebo sa obetuje ten istý Ježiš.

1. **Čo je svätá omša?**

Svätá omša je sprítomnená obeta Pána Ježiša na kríži, pamiatka na Poslednú večeru a hostina, pri ktorej môžeme prijať živého Pán Ježiša ako pokrm.

1. **Ako sa delí svätá omša?**

Svätá omša sa delí na bohoslužbu slova a bohoslužbu obety.

1. **Čo robíme v bohoslužbe slova?**

Počúvame Božie slovo cez čítania, žalm, evanjelium, kázeň a prosby.

1. **Čo robíme v bohoslužbe obety?**

Prinášame obetné dary: chlieb a víno. Kňaz ich premieňa na telo a krv Pána Ježiša. Nasleduje sväté prijímanie.

1. **Ktorá časť svätej omše je najdôležitejšia?**

Najdôležitejšia časť svätej omše je premenenie. Pri ňom kľačíme a zvonia zvonce. Kňaz Kristovou mocou premieňa chlieb na Telo a víno na Krv Pána Ježiša.

1. **Čo spôsobuje v nás sväté prijímanie?**

Sväté prijímanie nás najužšie spája s Pánom Ježišom, lieči rany našej duše, chráni nás pred hriechom a dáva nám silu, aby sme boli lepší.

1. **Ako sa pripravíme na sväté prijímanie?**

**1.** Z úcty k Pánu Ježišovi aspoň hodinu pred svätím prijímaním nič nejeme a nepijeme, okrem čistej vody a liekov.

**2.** Sme pozorní na svätej omši. Modlíme sa pred a po svätom prijímaní.

1. **Kde prebýva Pán Ježiš pod spôsobom chleba v Eucharistii?**

Pán Ježiš prebýva v bohostánku.

1. **Čo nás upozorňuje v kostole na prítomnosť Pána Ježiša?**

Na prítomnosť Pána Ježiša na upozorňuje večné svetlo.

1. **Ako si uctíme Pána Ježiša v Eucharistii po príchode do kostola?**

Pána Ježiša si uctíme pokľaknutím na pravé koleno.

1. **Čo odpovieš pri svätom prijímaní, keď Ti kňaz ukáže hostiu a povie „Telo Kristovo?“**

Odpoviem Amen.

1. **Čo toto Amen znamená?**

Amen znamená tak je, verím. Verím, že chlieb nie je chlebom, ale Telom Pána Ježiša.

**hriech a Desatoro**

1. **Čo je to hriech?**

Hriech je vedomé a dobrovoľné porušenie Božieho príkazu. Hriech je najväčšie zlo, lebo nás odlučuje od Pána Boha, ktorý nás miluje.

1. **Aký hriech poznáme?**

Poznáme ľahký (všedný) a ťažký (smrteľný) hriech.

1. **Kedy spáchame ťažký hriech?**

Ťažký hriech spáchame, ak prestúpime Božie prikázanie v 3 podmienkach:

**I.** *vedome* – vieme o tom;

**II.** *dobrovoľne –* chceme to urobiť (nikto a nič nás nenúti);

**III.** *vo veľkej veci.*

1. **Kedy spáchame ľahký hriech?**

Ľahký hriech spáchame, keď jedna podmienka chýba – aj on je ale urážkou Boha.

1. **Kto sa dopúšťa svätokrádeže?**

Svätokrádež pácha ten, kto s ťažkým hriechom prijme Pána Ježiša.

1. **Môžem ísť na sväté prijímanie s ľahkým hriechom?**

Áno, ak ho na začiatku svätej omše oľutujem.

1. **Ako sa očistíme od ľahkého a ako od ťažkého hriechu?**

Od ťažkého hriechu sa očistíme sviatosťou zmierenia, od ľahkého hriechu ľútosťou.

1. **Čo je svedomie?**

Svedomie je vnútorný hlas v našom srdci, ktorý nám hovorí, čo je dobré a čo je zlé, čo treba robiť a čoho sa treba chrániť.

1. **Čo robíme pri spytovaní svedomia?**

Pri spytovaní svedomia rozmýšľame, akými hriechmi sme urazili Pána Boha.

1. **Čo je to pokánie?**

Pokánie je zmena života k lepšiemu.

1. **Prečo môže Pán Ježiš odpúšťať hriechy?**

Pán Ježiš môže odpúšťať hriechy, lebo je Boží Syn.

1. **Komu dal Pán Ježiš moc odpúšťať hriechy?**

Moc odpúšťať hriechy dal Pán Ježiš apoštolom, apoštoli ju odovzdali biskupom a biskupi kňazom.

1. **Čo je to sviatosť zmierenia?**

Sviatosť zmierenia je sviatosť, pri ktorej nám Pán Ježiš cez kňaza odpúšťa hriechy. Nebeský Otec nás znova prijíma za svoje deti a pomáha nám žiť sväto.

1. **Koľko častí ma sviatosť zmierenia?**

Sviatosť zmierenia má päť častí: spytovanie svedomia, vyznanie hriechov, ľútosť, zadosťučinenie, rozhrešenie.

1. **Čo je to ľútosť?**

Ľútosť je bolesť duše nad spáchanými hriechmi s predsavzatím polepšiť sa.

1. **Čím dokazujeme lásku k Bohu?**

Lásku k Bohu dokazujeme **poslušnosťou** – zachovávaním hlavného prikázania a Desatora.

1. **Ako znie hlavné prikázanie?**

Hlavné prikázanie znie: Milovať budeš Boha nadovšetko a blížneho ako seba samého.

1. **Čo prikazuje Boh v prvom prikázaní?**

Ja som Pán, tvoj Boh! Nebudeš mať okrem mňa iných bohov, ktorým by si sa klaňal.

1. **Kedy strácame vieru?**

Vieru strácame, keď sa nemodlíme, nechodíme v nedeľu na svätú omšu, neučíme sa náboženstvo a nečítame Sväté Písmo.

1. **Ako znie druhý Boží príkaz?**

Nevezmeš Božie meno nadarmo.

1. **Prečo si ctíme Božie meno?**

Božie meno si ctíme, lebo je veľké a sväté.

1. **Ako máme vyslovovať Božie meno?**

Božie meno máme vyslovovať s úctou a zbožne.

1. **Čo prikazuje Boh v treťom prikázaní?**

Pamätaj, že máš svätiť sviatočné dni.

1. **Prečo kresťania slávia nedeľu?**

Kresťania slávia nedeľu, lebo v nedeľu Pán Ježiš vstal z mŕtvych a zoslal Ducha Svätého.

1. **Ako slávime nedeľu?**

Zúčastnime sa na svätej omši. Nepracujeme, nenakupujeme. Doma spoločne obedujeme, zostávame s rodinou, oddychujeme a športujeme.

1. **Čo sú prikázané sviatky?**

Sú to dni, ktoré prežívame ako nedeľu. Je ich spolu deväť.

1. **Čo prikazuje Boh vo štvrtom prikázaní?**

Cti svojho otca a svoju matku. Rodičov máme ctiť, milovať a poslúchať, lebo nám cez nich Pán Boh dal život.

1. **Koho máme ctiť a poslúchať okrem rodičov?**

Okrem rodičov máme ctiť a poslúchať starých rodičov, učiteľov, vychovávateľov a duchovných otcov.

1. **Čo prikazuje Boh v piatom prikázaní?**

Nezabiješ! Máme si chrániť svoj život a život svojich blížnych.

1. **Načo nám Boh dal život a zdravie?**

Život a zdravie nám Boh dal nato, aby sme šťastne žili na zemi a zaslúžili si nebo.

1. **Ako si chránime život a zdravie?**

Dávame pozor, aby sme z vlastnej viny neochoreli, nespôsobili nešťastie a dodržiavali bezpečnostné predpisy, športujeme, umývame sa, zdravo jeme.

1. **Kto škodí blížnemu na duši?**

Na duši škodí druhému ten, kto ho navádza na konanie zla, dáva mu zlý príklad a robí ho horším.

1. **Čo zakazuje Boh v šiestom prikázaní?**

Nezosmilníš!

Zakazuje neslušné myšlienky, pozerať neslušné obrázky, filmy, hovoriť zlé slová a žarty.

1. **Prečo máme mať naše telo v úcte?**

Naše telo máme mať v úcte, lebo ho stvoril Pán Boh.

1. **Čo sľúbil Pán Ježiš ľuďom čistého srdca?**

Ľuďom čistého srdca Boh sľúbil im, že uvidia Boha.

1. **Čo prikazuje Boh v siedmom prikázaní?**

Nepokradneš! Prikazuje spoločné i vlastné veci šetriť a používať ich na dobro.

1. **Čo urobíme s ukradnutou alebo nájdenou vecou?**

Ukradnutú vec vrátime, nájdené veci odovzdáme, škodu nahradíme.

1. **Čo prikazuje Boh vo ôsmom prikázaní?**

Nebudeš krivo svedčiť proti svojmu blížnemu.

Máme vždy hovoriť pravdu. Nesmieme klamať, ohovárať a osočovať.

1. **Prečo mohli ľudia veriť Pánu Ježišovi?**

Ľudia mohli veriť Pánu Ježišovi, lebo vždy hovoril pravdu.

1. **Čo je to ohováranie?**

Ohovárať znamená hovoriť zbytočne o chybách iných ľudí.

1. **Čo je to osočovanie?**

Osočovať znamená vymýšľať a rozširovať klamstvá o iných ľuďoch.